*A határozati javaslat elfogadásához*

***egyszerű***  *többség szükséges,*

*az előterjesztés* ***nyilvános ülésen tárgyalható****!*

*198. számú előterjesztés*

Bátaszék Város Önkormányzata Képviselő-testületének 2018. július 25-én,

16,00 órakor megtartandó **RENDKÍVÜLI** ülésére

*közművelődési érdekeltségnövelő célú pályázatról szóló döntés megvitatása*

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán városüzemeltetési mb. irodavezető  **Törvényességi ellenőrzést végezte**: Takácsné Gehring Mária aljegyző  **Tárgyalja:**  PG Bizottság: 2018.07.25.  KOIS Bizottság: 2018. 07. 25. |

***Tisztelt Képviselő-testület!***

2018. március 27. napon az Emberi Erőforrások Minisztériuma 300 millió forint keretösszeggel pályázatot hirdetett közművelődési érdekeltségnövelő támogatásra. A pályázat célja közművelődési intézmény vagy közösségi színtér műszaki-technikai eszközállományának, berendezési tárgyainak gyarapítása, épületének karbantartása, felújítása.

230 db nézőtéri szék beszerzéséről döntött a képviselő-testület összesen: 5.608.320,-Ft bekerülési összeggel, melyhez saját forrásként 1.000.000,-Ft-ot biztosított.

Az igényelt támogatás 4.608.320,-Ft összegben került meghatározásra, így a saját forrás 17,83%-ot, az igényelt támogatás 82,17%-ot tett ki.

A támogatás minimális mértéke 100.000 Ft a pályázati kiírás szerint.

A pályázat határidőn belül benyújtásra került.

2018. július 3. napon a Magyar Államkincstártól értesítés érkezett a döntéséről. A vissza nem térítendő támogatás összege 536.000,-Ft.

A pályázat céljának megvalósításához további 4.072.320,-Ft biztosítására lenne szükség.

Az önkormányzat költségvetését áttekintve megállapítható, hogy nem áll rendelkezésre további szabad forrás a pályázat céljának megvalósításához.

A fentiekre tekintettel javasoljuk, hogy a vissza nem térítendő támogatás ne kerüljön igénybevételre, ezzel együtt a Támogatói Okirat ne kerüljön aláírásra.

***H a t á r o z a t i j a v a s l a t :***

**a közművelődési érdekeltségnövelő célú pályázat visszavonására**

Bátaszék Város Önkormányzatának Képviselő-testülete

1. a közművelődési érdekeltségnövelő célú pályázat keretében az önkormányzat tulajdonában lévő, Petőfi Sándor Művelődési Ház berendezési tárgyainak gyarapítására vonatkozó támogatási kérelmet visszavonja,
2. felhatalmazza a polgármestert a tájékoztató levél aláírására, egyúttal
3. a 128/2018.(IV.25.) önkormányzati határozatot hatályon kívül helyezi.

*Határidő:* azonnal

*Felelős*: Takácsné Gehring Mária aljegyző

(a tájékoztató levél megküldéséért)

*Határozatról értesül*:

Bátaszéki KÖH városüz. iroda

Bátaszéki KÖH pénzügyi iroda

irattár